laion/Wikipedia-Exotic huggingface dataset:
אנתוני מורו

אנתוני ג'ארד מורו (באנגלית: Anthony Jarrad Morrow, נולד ב-27 בספטמבר 1985) הוא כדורסלן עבר אמריקאי. מורו השתתף בדראפט של שנת 2008, אך לא נבחר. הוא הצטרף לגולדן סטייט ווריורס בליגת הקיץ וב-24 ביולי הוחתם על חוזה. במשחקו הרביעי בעונה, שהיה המשחק הראשון בו עלה בחמישייה, קלע 37 נקודות והוסיף 11 ריבאונדים. את עונת הבכורה שלו סיים מורו כרוקי הראשון שמוביל את הליגה באחוזי קליעה מעבר לקשת ה-3 עם 46.7%. בסיום העונה הצטרף מורו בשנית לליגת הקיץ, במהלכה קלע 47 נקודות במשחק נגד ניו אורלינס הורנטס - שיא נקודות לשחקן בליגת הקיץ. במהלך עונתו השנייה בקבוצה פתח בחמישייה בלמעלה מ-50% מהמשחקים בהם שותף והעלה את ממוצע הנקודות שלו ל-13 נקודות. בסיום עונת 2009/10 הועבר מורו בטרייד לניו ג'רזי נטס תמורת בחירת סיבוב שני בדראפט. בעונתו הראשונה בקבוצה שיחק בממוצע 32 דקות במשחק וקלע 13.2 נקודות, ההישגים הגבוהים בקריירה של השחקן. ב-3 בפברואר 2012 קלע מורו שיא קריירה של 42 נקודות בהפסד של קבוצתו למינסוטה טימברוולבס. ביולי 2012 ביצעה ניו ג'רזי טרייד עם אטלנטה, במסגרתו ג'ו ג'ונסון הועבר לניו ג'רזי בתמורה לארבעה שחקנים שעברו להוקס, ביניהם גם מורו וג'ורדן פארמר. מורו התקשה למצוא את מקומו בקבוצה ומספר הדקות שקיבל ירד משמעותית, ביום האחרון של מועד ההעברות הועבר בטרייד לדאלאס מאבריקס תמורת דנטה ג'ונס. גם בדאלאס התקשה למצוא את מקומו ושותף רק ב-17 משחקים בהם קלע 2.3 נקודות בממוצע, הנתון הנמוך בקריירה. בסיום העונה עבר מורו לניו אורלינס פליקנס וחתם על חוזה מינימום לשנתיים, אך שיחק בקבוצה רק עונה אחת, לאחריה עבר לאוקלהומה סיטי ת'אנדר בה חתם על חוזה ל-3 עונות תמורת סכום של כ-10 מיליון דולר. בעונת 2014/15 הפך להיות חלק קבוע מהרוטציה של סקוט ברוקס באוקלהומה סיטי והציג עלייה בדקות המשחק ובנקודות. בשל שביתת שחקנים ב-NBA התקיימו בעונת 2011/2012 66 משחקים בלבד. מדיה וקבצים בנושא אנתוני מורו בוויקישיתוף אנתוני מורו, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אנתוני מורו-סטטיסטיקות באתר basketball-reference.com Rookie Morrow explodes for 37 points, 11 boards in 1st NBA start, ESPN.com, 15 November 2008 Janny Hu, A rookie whose 3-point stroke leads the league, sfgate.com, 12 April 2009 גולדן סטייט ניצחה, אנתוני מורו הפציץ 47 נקודות, באתר ONE‏, 17 ביולי 2009 Nets Acquire Guard Anthony Morrow, NBA.com, 13 July 2010 Andy Vasquez, Nets let Anthony Morrow's career-high 42-point effort go to waste, northjersey.com, 4 February 2012 שרון דוידוביץ', http://www.ynet.co.il/articles/0,7340,L-4250434,00.html, ynet, 3 ביולי 2012 חלון ההעברות ב-NBA נסגר: מי עבר לאן?, באתר וואלה, 21 בפברואר 2013 ערן סורוקה, NBA: תקרת השכר - 58.7 מיליון דולר, nrg, 10 ביולי 2013 כרמלו נשאר בניקס, גאסול בשיקגו, פירס בוושינגטון, באתר וואלה, 13 ביולי 2014
הפיגוע בנהריה

האם התכוונתם ל... הפיגוע בנהריה (1974) – פיגוע בו חדרה חוליית מחבלים מארגון פת"ח מלבנון לנהריה, הרגה חייל ושלושה אזרחים וחוסלה בידי כוח מסיירת גולני הפיגוע בנהריה (1979) – פיגוע בו חדרה חוליית מחבלים מארגון החזית לשחרור פלסטין, בהובלת סמיר קונטאר, מלבנון לנהריה, והרגה שוטר וכן שלושה מבני משפחת הרן הפיגוע בתחנת הרכבת נהריה – פיגוע בו התפוצץ מחבל מתאבד בתחנת הרכבת נהריה והרג שלושה בני אדם
עונת 1969/1970 בליגה הלאומית

עונת 1969/1970 בליגה הלאומית הייתה העונה ה-14 של הליגה הלאומית כליגת הכדורגל הבכירה בישראל. עונה זו הייתה הראשונה בה הוצהר כי הכדורגל בישראל הוא מקצועני וכי השחקנים מקבלים שכר על הופעתם בקבוצות. כמו כן, לראשונה הוחל בחישוב מיקום הקבוצות בליגה (במקרה של שוויון בנקודות) על פי הפרש שערים, ולא על פי ממוצע השערים שהיה נהוג עד עונת 1968/1969. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 16 קבוצות. הקבוצות שעלו לליגה הלאומית לעונת 1969/1970 היו מכבי פתח תקווה ובית"ר תל אביב. העונה החלה ב-2 בנובמבר 1969 והסתיימה ב-2 במאי 1970. בתום העונה סיימה מכבי תל אביב במקום הראשון וזכתה באליפות בזכות הפרש שערים. המבקיע המצטיין של העונה היה משה רומנו משמשון תל אביב שכבש 15 שערים. בסיום העונה מכבי יפו והפועל באר שבע ירדו ליגה. הקבוצות שעלו לליגה הלאומית לעונת 1970/1971 היו הפועל חדרה והפועל חולון. סיכום סטטיסטי של העונה, מתוך עיתון מעריב, 8 במאי 1970 ישעיהו פורת, ליגה מקצוענית ראשונה בישראל יוצאת לדרך, מעריב, 3 באוקטובר 1969
גאורג וילהלם, דוכס בראונשווייג-לינבורג

גאורג וילהלם, דוכס בראונשווייג-לינבורג (בגרמנית: Georg Wilhelm, Herzog zu Braunschweig und Lüneburg; ‏26 בינואר 1624 – 28 באוגוסט 1705) היה דוכס דוכסות בראונשווייג-לינבורג, ואביה של סופיה דורותיאה, דוכסית בראונשווייג-צלה, אשתו של ג'ורג' הראשון, מלך בריטניה. גאורג וילהלם נולד ב-26 בינואר 1624 בהרצברג על ההארץ, לגאורג, דוכס בראונשווייג-לינבורג, ולאנה אלאונורה מהסן-דרמשטדט, בתם של לודוויג החמישי, רוזן הסן-דרמשטדט ומגדלנה מברנדנבורג. בשנת 1648 ירש אחיו כריסטיאן לודוויג, דוכס בראונשווייג-לינבורג את נסיכות לינבורג מדודם פרידריך הרביעי, דוכס בראונשווייג-לינבורג, ומסר לגאורג וילהלם את נסיכות קאלנברג. בשנת 1665 מת כריסטיאן לודוויג, וגאורג וילהלם עלה במקומו לשלטון. אולם, בעקבות החלטתו של גאורג וילהלם להתחתן עם אלאונור ד'אסמיר ד'אולברוז בנישואים מורגנטיים, ויתר גאורג וילהלם על רוב נחלותיו, ואחיו יוהאן פרידריך, דוכס בראונשווייג-לינבורג עלה לשלטון במקומו. בשנת 1682 התחתנה בתו של גאורג וילהלם סופיה דורותיאה עם אחיינו גאורג לודוויג, וכך הצליח גאורג לודוויג לאחד את כל חלקי הדוכסות. אמו של גאורג לודוויג התנגדה בהתחלה לשידוך משום שאמה של הכלה הייתה פילגש מהאצולה הנמוכה, אולם היא התרככה לבסוף כאשר הבינה את התועלת שהנישואים יביאו למשפחה. בשנת 1689 מת יוליוס פרנץ, דוכס סקסוניה-לאוונבורג והשאיר אחריו רק שתי בנות, תוך שהוא מנסה לפני מותו לשנות את החוק הסאלי שהיה נהוג במדינה, כדי שבתו תוכל לרשת אותו. אולם, גאורג וילהלם שהיה מהטוענים לשלטון בדוכסות, פלש אליה וכבש אותה. לאחר מכן התנהל מאבק ירושה בינו לבין טוענים אחרים לכתר, עד שהושגה הסכמה בשנת 1693 לשלטונו של גאורג וילהלם. גאורג וילהלם מת ב-28 באוגוסט 1705 בעיר וינהאוזן, ואחיינו גאורג לודוויג ירש את נחלותיו. מדיה וקבצים בנושא גאורג וילהלם, דוכס בראונשווייג-לינבורג בוויקישיתוף גאורג וילהלם, דוכס בראונשווייג-לינבורג, באתר "Find a Grave" (באנגלית)
משחק מלחמה

האם התכוונתם ל... משחק מלחמה (הדמיה צבאית) (אנ') (Military simulation) – תרגיל צבאי המדמה מצב של מלחמה, ויכול לכלול תרגול תאורטי, תרגול מעשי בשטח או שילוב כלשהו של השניים תרגיל צבאי (מכונה גם "משחק מלחמה") - דימוי מבוים של מצב או סדרת מצבים במתווה המדמה מציאות צבאית ומבצעית קיימת או משוערת משחק מלחמה (משחק אסטרטגיה) – משחק קופסה, משחק וידאו או משחק מחשב העוסק בפעולות צבאיות מסוגים שונים, אמיתיים או בדיוניים; משמש כתחביב אזרחי ויכול לשמש (בהתאמות נדרשות) לצרכים מדיניים או לימודיים (כולל בהכשרת קצינים ובעיבוד מודיעין) משחק מלחמה פיזי – משחק המדמה קרב ובו הדגש הוא על שימוש פיזי בנשק אל-הרג המדמה את הלחימה, כמו פיינטבול ואיירסופט משחקי מלחמה (אבטחת מידע) – אתגרים במרחב הקיברנטי, בהם נדרשים המתחרים לנצל פגיעויות ביישומים שונים או להגן מפניהן משחק מלחמה עסקי – מתודולוגיה לשיפור תהליכי קבלת החלטות ושיפור מיומנויות התנהגות משחק לחימה (סוגת משחקי וידאו) ("משחק מכות") – סוג של משחק וידאו בו מתנהלים קרבות בזה אחר זה, בדרך כלל דו-קרבות של אמנויות לחימה משחקי מלחמה (סרט) (WarGames) – סרט מתח אמריקאי משנת 1983
גאט פון אברהם

גאָט פון אברהם (יידיש: אלוהי אברהם) היא תחינה אשכנזית קדומה ביידיש. במשך שנים רבות נהגו נשים ונערות בקהילות יהודיות רבות לאומרה עם צאת השבת לציון צאת השבת וכבקשה לקראת השבוע החדש. כמעט בכל הסידורים הודפס נוסח לפני תפילה זו בזה הלשון; נמצא בכתבי קודש של הרב הקדוש מברדיטשוב זצ"ל וזו לשונו: "סגולה גדולה להצלחה, שיאמרו אנשים ונשים וטף בקשה זו בכל מוצאי שבת קודש קודם הבדלה ג' פעמים, ובטוח אני שיצליחו בוודאי אם ירצה השם". כיום נהוג בקהילות אחדות ובחלק מן החסידויות להתפלל תפילה זו לפני ההבדלה. גדול הזמר החסידי אברהם פריד ביצע את הבקשה בתור שיר שהוכנסו לאלבום "בין כך ובין כך". זו התפילה הנפוצה ביותר ביידיש ומקרה נדיר של טקסט יידי שנכנס לקנון הליטורגי, והיא זכתה במשך הדורות ללחנים רבים. בחלק מסידורי התפילה מיוחסת התפילה בטעות לרבי לוי יצחק מברדיצ'ב, אולם היא מופיעה בסידורים מוקדמים זמן רב לתקופתו. הפעם הראשונה בה היא מופיעה היא בברכת המזון שנדפסה בקרקוב שנ"ז 1597, שם נדפסה בנוסח קצר יותר מהנוסח הנפוץ היום: ”גאט אברהם יצחק אונ' יעקב בהיט דיין ואלק ישראל אין דיינם לוב דיא זיבן טאג זאלן אונז ביקומן צו גליק אונ צו הייל אך צו גיזונט אונ' אלין ורומן אז אונז דער שבת גיט איין הין דיא וואוך קומט אונז צו גיזונט אונ' צו גוטן [זאג ג' מאל]” ” אלוהי אברהם יצחק ויעקב שמור את עמך ישראל בסוכת שלומך שבעת הימים האלה יהיו לנו למזל ולתרופה גם לבריאות ולכל הצדיקים שהשבת ניתנת לנו השבוע יבורך לנו לטובה [תאמר שלוש פעמים]” לתפילה מספר גרסאות, להלן אחת המאוחרות והנפוצות שבהן: מילות השיר "גאט פון אברהם" והאזנה לו באתר זמרשת אברהם פריד, G-d of Avraham, באתר YouTube ביצוע מוקלט של השיר. מבצעים: ג’ורג’ט (טובה) ויגודה ואחיה משה אורן לבית טננבוים; מתוך: "משפחת טננבוים: שירים", 2010, מס' 1. באתר מחלקת המוזיקה של הספרייה הלאומית מאמע זאגט "גאט פון אברהם" (פריט 5), מתוך שירי איציק מאנגר נח פרילוצקי, ווייבערישע זמירות: "גאָט פון אברהם", דער מאָמענט, 23 בדצמבר 1910 ראו לדוגמה כאן.
וולפגנג פרומל

וולפגנג פרומל (בגרמנית: Wolfgang Frommel;‏ 1902, קרלסרוהה – 1986), היה סופר וחסיד אומות העולם מגרמניה. פרומל נולד במשפחה פרוטסטנטית דתית. הוא למד בהיידלברג לימודים גרמניים, פדגוגיה ותאולוגיה. בין רעיו ללימודים היו היסטוריון האמנות וילהלם פרנגר (אנ') והעיתונאי ופעיל ה-SPD תאודור האובך (אנ'). הוא ייסד עם חבריו קבוצת סטודנטים סוציאליסטים. בתקופה זו התוודע לכתביו של המשורר שטפן גאורגה ועוצבה חברותו עם פרסי גוטהיין (אנ'). עוד למד פרומל בוורטהיים על מיין (אנ') שבבאדן-וירטמברג. בשנת 1932 פרסם ספר נגד הנאציזם בשם "ההומניזם השלישי" (Der Dritte Humanismus) וב-1933 הגיש תוכניות ברשתות רדיו בדרום גרמניה ובברלין. בתוכניתו הייתה פינה בשם "הטוב ביותר באומה" (Die Besten der Nation) ובין אורחיו בפינה זו היו יהודים בשמות בדויים. המהדורה השלישית של ספרו, שנועדה להופיע בשנת 1935, הוחרמה על ידי הנאצים ופעילותו ברדיו הופסקה. בתקופה זו של ראשית שלטון הנאצים חי במשך כשנה בביתה של משפחה יהודית בברלין. ב-1936 עבר לבזל, משם לפירנצה ומשם לפריז. בתקופת מלחמת העולם השנייה, לאחר כיבוש הולנד בידי גרמניה, שהה פרומל בהולנד ולא יכול היה לחזור לפריז. בתקופת שהותו בהולנד היה חברו של הצייר מקס בקמן (אנ'). כמו כן היה מעורב במאמצים להצלת יהודים באמסטרדם. בין היתר סייע בהצלתם של ילדים יהודים מבית יתומים שהפעילו קווייקרים אנגלים, בית יתומים שהגרמנים הכובשים השתלטו עליו. בין היתר הציל פרומל את הילד היהודי קלאוס ויקטור בוק (אנ'), בכך שהעבירו למסתור אל האחים יאן וכריס דקר (Jan and Chris Dekker). אלה העבירוהו לאמם, גברת דקר-מאטהויס (Dekker-Maathuis), בברגן שבצפון הולנד. עד שחרור הולנד דאג פרומל לבוק, שעבר בין מספר מקומות מסתור. כמו כן הסתיר פרומל יהודים בביתו, בהם שני אחים וילד יהודי שהיה חולה בסכיזופרניה. פרומל מצא מסתור גם לסופר ההולנדי היהודי ויקטור ואן פריסלנד (Victor van Vriesland) ולאמן והמשורר בורי-וונגטשובסקי (Buri-Wongtschowski), אותו הכיר פרומל עוד בגרמניה. לאחר המלחמה חי פרומל בהולנד, פרסם סיפורים בשמות בדויים ויסד את כתב העת הספרותי Castrum Peregrini (גר'). בשנת 1973 הכיר יד ושם בוולפגנג פרומל בתור חסיד אומות העולם. פעילותו של וולפגנג פרומל, באתר יד ושם (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
בסיס גדנ"ע שדה בוקר

בסיס גדנ"ע שדה בוקר (למפת צפון הנגב מוגדלת)   בסיס גדנ"ע שדה בוקר (למפת צפון הנגב רגילה)   בסיס גדנ"ע שדה בוקר (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בסיס גדנ"ע שדה בוקר (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בסיס גדנ"ע שדה בוקר בסיס גדנ"ע שדה בוקר הוא בסיס גדנ"ע השוכן בסמוך למדרשת בן-גוריון שבשדה בוקר. בבסיס משרתות מפקדות נוער, ומגיעים אליו תלמידי כיתה י"א לביצוע אימון התנסות בחיי הטירונות. האימון כולל: שגרת מחנה, מאפייני משמעת צבאית, אימוני שדאות, שיעורי נשק, מטווח ומורשת קרב לקראת הגיוס לצה"ל. מפקדות הנוער בבסיסים עוברות הכשרה הכוללת טירונות וקמ"ד (קורס מפקדות נוער) בסיס בבה"ד החינוך, שבעיר הבה"דים. ההכשרה אורכת כשלושה חודשים ובתוכם תרגיל אמצע (4 ימים) ותרגיל סוף (5 ימים). מ"מ גדנ"ע- לתפקיד המ"מ בבסיסי הגדנ"ע מגיעים מפקדות נוער ומש"קיות הו"ד שנמצאו מתאימות לקצונה. בהכשרת המ"מ שני חלקים: בחלק הראשון עוברים הצוערים קורס קצינים במגמת נחשון/ מעוז בבה"ד 1 ובחלק השני עוברים השלמת מ"מ גדנ"ע בבה"ד החינוך. ההכשרה כוללת תרגיל אמצע ותרגיל סוף, כשבוע כל תרגיל. הבסיס הוקם בשנת 1962 כחלק מחזונו של דוד בן-גוריון: להכשיר גדודי נוער, כדי שגם הנוער יוכל לאייש את הצבא בזמן מלחמה. הבסיס הוקם בשטח מדרשת שדה בוקר ובשנת 1972 הועבר למקומו הנוכחי בסמוך למדרשה. שבוע אימון התנסות בגדנ"ע - מידע כללי, באתר חיל החינוך והנוער על בסיס גדנ"ע שדה בוקר, באתר חיל החינוך והנוער יואב איתיאל, חן אברמוביץ’, תלמידי תיכון הרביצו למפקדיהם החיילים בשבוע גדנ’’ע, באתר מגזין
עונת 1970/1971 בליגה הלאומית

עונת 1970/1971 בליגה הלאומית הייתה העונה ה-15 של הליגה הלאומית כליגת הכדורגל הבכירה בישראל. על ניצחון במשחק הוענקו שתי נקודות ונקודה בודדת הוענקה על תיקו. הקבוצות שעלו לליגה לאומית לעונת 1970/1971 היו הפועל חדרה והפועל חולון. העונה החלה ב-17 באוקטובר 1970 והסתיימה ב-5 ביוני 1971. בתום העונה סיימה מכבי נתניה במקום הראשון, וזכתה באליפות לראשונה בתולדותיה. המבקיע המצטיין של העונה היה אלי בן רימוז' מהפועל ירושלים שכבש 20 שערים. בסיום העונה מכבי פתח תקווה והפועל חולון ירדו ליגה. הקבוצות שעלו לליגה לאומית לעונת 1971/1972 היו מכבי יפו והפועל באר שבע. סיכום סטטיסטי של העונה, מתוך עיתון מעריב, 7 ביוני 1971
פייר שאייה

פייר שאייה (בצרפתית: Pierre Chaillet; ‏1900, סיי-מזייר (אנ') שבאזור פראנש-קונטה ‏– 1972, ליון) היה כומר, אב ישועי, מורה, איש המחתרת הצרפתית וחסיד אומות העולם מצרפת. שאייה נולד למשפחת איכרים אדוקה. הוא התחנך במספר מוסדות לימוד במספר יישובים באזור פראנש-קונטה, בהם בזנסון. בשנת 1922 הצטרף למסדר ישועי והוסמך לכמורה בשנת 1931. בשנת 1937 נשבע אמונים לכנסייה הראשית של המסדר הישועי (אנ'). הוא הגיע לאוסטריה ובשנת 1939, לאחר האנשלוס של 1938, היה עד לעליית הנאציזם שם. פעילותו משכה את תשומת לבו של הגסטפו ומאז היה נתון במעקב. פייר שאייה התגורר בליון והניע קתולים לסייע לאסירי מחנות ריכוז בדרום צרפת. בין שותפיו להצלה היה האב הפרוטסטנטי רולאן דה פורי. שאייה פעל כך לאחר שנוכח לדעת כי ארגונים פרוטסטנטיים ויהודיים פועלים יותר למען אסירים אלה. בשנת 1941 יזם שאייה את הקמתו של עיתון מחתרתי בשם "מחברותיו של עד ראייה נוצרי" (Les Cahiers du Témoignage Chrétien). הגיליון הראשון יצא ב-5,000 עותקים. באחת מכותרותיו הראשונות נכתב: "צרפת, היזהרי, פן תאבדי את נשמתך." הגליונות שראו אור ב-1942 יצאו ב-30,000 עותקים, ומהדורה חדשה של הגיליון הראשון יצאה שוב. העיתון דחה את האנטישמיות ואת מדיניותו האנטישמית של משטר וישי. שאייה פיקח על הוצאתו לאור של העיתון. כשלושים חוברות של עיתון זה יצאו במהלך מלחמת העולם השנייה. שאייה סיפק לפליטים יהודים מסמכי זהות מזויפים וסייע להבריח יהודים לשווייץ. בסוף אוגוסט 1942 סייע בהצלת 108 ילדים יהודים ממחנה ריכוז שהוקם בעיירה וניסייה (אנ') שליד ליון, מחנה שממנו נשלחו יהודים למחנות ההשמדה במזרח אירופה. שר הפנים של משטר וישי ציווה על שאייה למסור לו את כתובותיהם של הילדים שהוסתרו. שאייה סירב, וכעונש, נכלא למשך כחודשיים בבית חולים פסיכיאטרי בפריווה (אנ'), עיר מדרום לליון. ב-1943 פשט הגסטפו על משרדי הארגון "ידידות נוצרית" (Amitié Chrétienne) ועצר את כל הנוכחים, בהם שאייה. בעת מעצרו הצליח שאייה לבלוע מספר מסמכים מפלילים שהיו ברשותו. הוא נחקר באלימות אך שוחרר והמשיך בפעילות ההצלה וההסברה שלו לטובת היהודים. כתביו של שאייה השפיעו על כמרים ואישים רבים נוספים, שהפיצו אותם וסייעו ליהודים לברוח לשווייץ או להסתתר. חלק מאישים אלה הוכרו לימים בתור חסידי אומות העולם, ובהם מריוס ז'וליבה, ז'אן-ז'וזף רוזה, ז'ילבר פרנו ואחרים. בשנת 1981 הוכר שאייה על ידי יד ושם בתור חסיד אומות העולם. מדיה וקבצים בנושא פייר שאייה בוויקישיתוף פעילותו של שאייה להצלת יהודים, באתר יד ושם (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
משרד האו"ם לתיאום עניינים הומניטריים

משרד האו"ם לתיאום עניינים הומניטריים (באנגלית: United Nations Office for the Coordination of Humanitarian Affairs, בראשי תיבות: OCHA) הוא סוכנות של האומות המאוחדות האחראית לסיוע הומניטרי באזורי מצוקה בעולם. המשרד הוקם בדצמבר 1991 בהחלטת העצרת הכללית של האומות המאוחדות. גוף זה נועד לחזק ולרכז את תגובת האו"ם במצבי חירום ואסונות טבע. מיולי 2021 בראש המשרד עומד מרטין גריפית'ס. המשרד מיזג לתוכו ארגונים מוקדמים יותר של האו"ם שעסקו בנושאים הומניטריים - המחלקה לעניינים הומניטריים (DHA) ומשרד הסעד לנפגעי אסונות (UNDRC) - למשרד מאוחד בעל מעמד משקיף בקבוצת הפיתוח של האו"ם. המשרד מספק מגוון שירותים המאפשרים תגובה יעילה במקרים של אסון הומניטרי. הוא מתאם תגובה הומניטרית, ועוסק בהסברה הומניטרית וניטור מימון הומניטרי. משרדים אזוריים של הארגון נמצאים בכל היבשות, ובין השאר בערים: פנמה סיטי, דקר, קהיר, יוהנסבורג, בנגקוק, וירושלים. וכן במדינות: אפגניסטן, הרפובליקה המרכז-אפריקאית, צ'אד, קולומביה, הרפובליקה הדמוקרטית של קונגו, אתיופיה, חוף השנהב, סרי לנקה, סודאן (כולל משרד בג'ובה, דרום סודאן), סוריה וזימבבואה. צוותי ליווי ותמיכה יושבים בניו יורק ובז'נבה. צוות הארגון מונה כ-1,900 עובדים. בשנת 2002 הוקמה שלוחה של הארגון כדי לטפל באוכלוסייה הפלסטינית, והיא מכונה "משרד האו״ם לתיאום עניינים הומניטריים בשטח הפלסטיני הכבוש". השלוחה פעילה בירושלים ובשטחי הרשות הפלסטינית במטרה, כעולה מפרסומיו, לתאם את המאמצים הבינלאומיים למניעת פגיעה במצב ההומניטרי בשטח זה. מרכזו של שלוחה זו בירושלים ויש לו סניפים בערים שכם, רמאללה, חברון ועזה. מדיה וקבצים בנושא משרד האו"ם לתיאום עניינים הומניטריים בוויקישיתוף אתר האינטרנט הרשמי של משרד האו"ם לתיאום עניינים הומניטריים (באנגלית) אתר האינטרנט הרשמי של משרד האו״ם לתיאום עניינים הומניטריים בשטח הפלסטיני הכבוש משרד האו"ם לתיאום עניינים הומניטריים, ברשת החברתית פייסבוק משרד האו"ם לתיאום עניינים הומניטריים, ברשת החברתית אקס (טוויטר) משרד האו"ם לתיאום עניינים הומניטריים, ברשת החברתית אינסטגרם משרד האו"ם לתיאום עניינים הומניטריים, ברשת החברתית LinkedIn משרד האו"ם לתיאום עניינים הומניטריים, באתר אנציקלופדיה בריטניקה (באנגלית) לפי אתר הבית של הסניף בשטח ההפקר, בשדרות בר-לב, סמוך לכיכר פיקוד מרכז
ואלראבן ואן האל

ואלראבן ואן האל (בהולנדית: Walraven van Hall;‏ 10 בפברואר 1906, אמסטרדם – 12 בפברואר 1945, הארלם) היה בנקאי וברוקר הולנדי, פעיל המחתרת ההולנדית בתקופת מלחמת העולם השנייה וחסיד אומות העולם מהולנד שנרצח על ידי הגרמנים. ב-2018 יצא סרט מבוסס על פעילותו בזמן המלחמה בשם "הבנקאי של המחתרת", הסרט בבימויו של ז'ורם לורסן, והיה מועמד לפרסים בקטגוריות שונות ואן האל היה השלישי מבין עשרה ילדים במשפחת סוחרים ויזמים הולנדית ידועה ואמידה. רבים מבני המשפחה השתייכו לצי הסוחר המלכותי ההולנדי, צי שהיה חלק מצי המלכותי של הולנד (אנ'). ואן האל שאף לקריירה בצי, אך בעיות ראייה סיכלו שאיפתו זו ובשנת 1929 שוחרר בכבוד מהצי. הוא עבד שנה בוול סטריט ושב להולנד. הוא נישא ונולדו לו שלושה ילדים. באוגוסט 1940, לאחר כיבוש הולנד בידי הגרמנים מונה ואן האל לתפקיד בכיר בסניף בנק בזנדם (אנ') שבצפון הולנד ובשנות המלחמה ישב בזנדם. באותה תקופה החל לפעול בשורות המחתרת ההולנדית. הוא היה בין הפעילים להקמתה של "קרן הימאים" (Zeemanspot) - קרן לתמיכה בבני משפחותיהם של יורדי ים הולנדיים שבעת הכיבוש שהו מחוץ להולנד וכעת נלחמו נגד מדינות הציר בשורות בעלות הברית. בשנת 1942 היה ואן האל בין יוזמיה של קרן להצלת יהודים בהולנד - Nationaal Steun Fonds. הוא היה אחראי לפעילות הקרן בחלקה המערבי של הולנד. הקרן תמכה בכ-8,000 יהודים בשנים האחרונות של המלחמה. ואן האל ושותפו ואן דר בוש (van den Bosch) נעו בכל רחבי המדינה בגיוס תרומות. ואן האל שמר על מידור בין פעילי הקרן השונים ובין תחומי הפעילות השונים של הקרן - הכנסות והוצאות. הוא ביקש תרומות מבעלי עסקים הולנדיים, כולל בנקים הולנדיים גדולים. הוא הצליח ליצור שיטה לקבלת כספים מהבנקים בלי שכספים אלה יופיעו במאזניהם של הבנקים. לבנקים נאמר שהממשלה הגולה של הולנד ערבה לכספים אלה. בסוף 1943 היה ואן האל בין מייסדיה של "קבוצה J"‏ - Vakgroep J - שתמכה בכספים ב-800–900 יהודים מסתתרים. לשם הסוואת התרומות, ואן האל העניק איגרות חוב ישנות וחסרות ערך מימי האימפריה הרוסית תוך הבטחה שהמניות הללו יהיו שוות כסף בעיני הממשלה ההולנדית הגולה לאחר שחרורה של המדינה. כך גם הוסוו מספרי התרומות וזהות התורמים. בהמשך אף הצליח ואן האל לזייף איגרות חוב הולנדיות עדכניות בסכומי עתק, ובעזרתן מימן את שביתת פועלי הרכבות בסוף 1944. בינואר 1945 נעצר ואן האל והוצא להורג ב-12 בפברואר 1945. בסך הכל נתפסו והוצאו להורג על ידי הגרמנים 85 אנשים שהיו מעורבים בפעילות הקרנות למען היהודים. אחיו שהיה שותפו במימון המחתרת המשיך בפעולות עד סוף המלחמה. לאחריה הוא הגיש דו"ח מפורט לממשלה ההולנדית על ההוצאות שארגונו הוציא בהלוואות, וביקש להשיב ללווים את כספם. הממשלה ההולנדית פרסמה במהלך המלחמה שהיא תערוב ל-30 מיליון גילדן אך ואן האל הוציא כ-100 מיליון (כחצי-מיליארד אירו במונחי 2020), והממשלה ההולנדית השיבה את כל החוב. יחד עם זאת, הם התנו את ההחזר בשמירה על סודיות המקרה מכיוון שמדובר בהונאה הלכה-למעשה שהערימה על המערכת הבנקאית ההולנדית מהמסד עד הטפחות, ופרסום עובדה זאת היה פוגע קשות בשיקום המערכת (והמדינה כולה) אחרי השחרור. לכן ואן האל לא זכה להוקרה ממסדית עד ל-2010, עת הוקמה אנדרטה לזכרו מול הבנק המרכזי באמסטרדם. בשנת 1978 הכיר יד ושם בוואלראבן ואן האל בתור חסיד אומות העולם. בשנת 2010 הוקמה אנדרטה לזכרו אל מול בנק הולנד. בשנת 2018 הפיקה נטפליקס את סרט הדרמה The Resistance Banker אשר מתאר את פועלו ותרומתו בהולנד של מלחמת העולם השנייה. מדיה וקבצים בנושא ואלראבן ואן האל בוויקישיתוף אתר האינטרנט הרשמי של ואלראבן ואן האל פועלו של ואלראבן ואן האל, באתר יד ושם (באנגלית)
היקום האלגנטי

היקום האלגנטי: על-מיתרים, ממדים נסתרים, והחיפוש אחר התאוריה של הכול (The Elegant Universe: Superstrings, Hidden Dimensions, and the Quest for the Ultimate Theory), הוא ספר של בריאן גרין אשר פורסם בשנת 1999 באנגלית ובשנת 2002 בעברית, אשר מציג את תורת המיתרים ואת תורת העל-מיתר, ומספק הערכה מקיפה אך לא טכנית של התאוריה, חסרונותיה ומעלותיה. בשנת 2000 הספר זכה בפרס החברה המלכותית לספרי מדע והיה מועמד לפרס פוליצר לספרות. מהדורה חדשה הודפסה בשנת 2003 באנגלית ובשנת 2012 בעברית, עם הקדמה מעודכנת. הקדמה (במהדורה המעודכנת ישנה הקדמה נוספת). חלק I: פאתי הידע. חלק II: דילמת המרחב, הזמן והקוונטים. חלק III: הסימפוניה הקוסמית. חלק IV: תורת המיתרים ומארג המרחב-זמן. חלק V: איחוד במאה ה-21. הספר מתחיל בסקירה קצרה של הפיזיקה הקלאסית, ומתמקד בקונפליקטים המרכזיים בה. גרין קובע קשר תולדי בין תורת המיתרים כאמצעי לשילוב העולם ההסתברותי של המודל הסטנדרטי של פיזיקת חלקיקים, והדטרמיניזם של מכניקה קלאסית של העולם המאקרוסקופי. גרין דן בבעיה המהותית של הפיזיקה המודרנית: איחוד של תורת היחסות הכללית של אלברט איינשטיין ומכניקת הקוונטים. גרין טוען שתורת המיתרים היא הפתרון לסתירה בין שתי התאוריות. לעיתים קרובות גרין משתמש באנלוגיות וניסויי מחשבה כדי לאפשר להדיוט להשלים עם התאוריה שיש לה פוטנציאל ליצור תאוריה מאוחדת של הפיזיקה. היקום האלגנטי עובד לתוכנית זוכת פרס אמי בת שלוש שעות בשלושה חלקים ששודרה בטלוויזיה בסוף 2003 בסדרת NOVA ב-PBS. חלומו של איינשטיין (Einstein's Dream). הכול כמיתר (Strings The Thing). ברוכים הבאים למימד ה-11 (Welcome To The 11th Dimension). מכניקת הקוונטים תורת M היקום האלגנטי, באתר OCLC (באנגלית)
לב חופשי

לב חופשי הוא אלבום האולפן החמישי של הזמר מוקי מאז החל בקריירה עצמאית. האלבום יצא בפברואר 2014 בהוצאת חברת הליקון וכלל בתוכו את הלהיטים "ילד של אבא" ו"לב חופשי". מוקי, שכתב את מילות כל השירים, הגדיר את האלבום כ"אלבום הכי אישי שלי, מסע ארוך של חיפוש עצמי". בעקבות יציאת האלבום זכה מוקי בתואר "זמר השנה" במצעד הפזמונים העברי השנתי של "קול ישראל". האלבום "לב חופשי" הוא האלבום הראשון בקריירת הסולו של מוקי בו הוא בחר לשתף פעולה עם אמנים שונים, שהלחינו את שירי האלבום. השיר "לב חופשי", שהיה הסינגל הראשון שיצא בחודש אוקטובר 2013, הולחן על ידי דודו טסה. השיר זכה להצלחה במצעדים והגיע למקום השני במצעד הפזמונים השנתי של גלגלצ ווואלה ולמקום השישי במצעד של רשת ג'. חודשיים לאחר מכן יצא הסינגל השני "ילד של אבא", שהולחן על ידי יאיא כהן אהרונוב מלהקת הדג נחש. השיר נחשב ללהיט הגדול של האלבום ואף נבחר כשיר השנה של אקו"ם וזכה בתואר במצעד של וואלה וגלגלצ, במצעד של ערוץ 24 ותחנות הרדיו האזוריות ובמקום השלישי במצעד של רשת ג'. דודו טסה הלחין גם את שיר הסיום של האלבום ("אוהב אותך יותר") ויאיא כהן אהרונוב הלחין שני שירים נוספים ("אם יש סיכוי", "מה תעשי איתי"). בנוסף השתתפו בלחני האלבום גם שלומי שבן, זאב נחמה, יזהר אשדות ויונתן גולדשטיין (ג'וני הקטן). בנוסף אירח מוקי את הזמרת שירי מימון בשיר "לראות הפוך". באוקטובר 2014 קיבל האלבום מעמד "אלבום זהב" על מכירה של יותר מ-15,000 עותקים. לאחר הוצאת האלבום יצא מוקי למסע הופעות ברחבי הארץ שנקרא "ילד של אבא". מסע ההופעות תועד ויצא כאלבום בשנת 2015. מילות השירים נכתבו על ידי מוקי.  לב חופשי-פרטי האלבום(הקישור אינו פעיל) באתר אקו"ם. מוקי-לב חופשי-אלבום חדש באתר הליקון המצעד הישראלי השנתי תשע"ד, באתר גלגלצ רומי חנוך, ‏מה מוקי "של שבק" היה חושב על מוקי של "ילד של אבא"?, באתר ‏מאקו‏, 19 במרץ 2015 אסף נבו, ‏שיר השנה של ישראל: מוקי עם "ילד של אבא", באתר ‏מאקו‏, 24 בספטמבר 2014 אסף נבו, ‏זהב של אבא: מוקי והילדים מקבלים "אלבום זהב", באתר ‏מאקו‏, 10 באוקטובר 2014